**STOROČIE FEIGLEROVCOV**

PRÍBEH BRATISLAVSKÝCH ARCHITEKTOV, STAVITEĽOV A STAVEBNÝCH PODNIKATEĽOV

**THE FEIGLERS CENTURY**

THE STORY OF ARCHITECTS, BUILDERS AND ENTERPRENEURS OF BRATISLAVA

Vernisáž výstavy

**16. máj 2017, 17.00, Výstavná sieň Starej radnice v Bratislave**

**Múzeum mesta Bratislavy**

Miesto a čas trvania výstavy

**16. máj – 20. august 2017**

**Výstavná sieň Starej radnice v Bratislave**

**Múzeum mesta Bratislavy**

Autori a kurátori výstavy

**Jana Pohaničová a Peter Buday**

*Spolupráca na textoch výstavy*

Szalai Béla a Istvánffy Miklós

*Odborná spolupráca*

Elena Kurincová a Zuzana Faláthová

*Grafický dizajn*

Braňo Gajdoš

*PR výstavy*

Beáta Husová

*Realizátori*

Múzeum mesta Bratislavy

*Spolupráca*

Slovenská technická univerzita v Bratislave, Fakulta architektúry

TRIO Publishing, s. r. o., Bratislava

*Výpožičky zbierkových predmetov*

Múzeum mesta Bratislavy

Archív mesta Bratislavy

Galéria mesta Bratislavy

Slovenská národná galéria

Štátny archív Bratislava

Prímási és Főkáptalani Levéltár, Esztergom (Primacialny

a kapitulsky archiv v Ostrihome)

*Záštita podujatia*

JUDr. Ivo Nesrovnal, primátor hlavného mesta SR Bratislavy

Doc. Ing. arch. Ľubica Vitková, PhD. dekanka Fakulty architektúry STU v Bratislave

*K výstave je vydaný 64 stranový dvojjazyčný katalóg: Storočie Feiglerovcov/ Feiglers Century (Bratislava, Múzeum mesta Bratislavy a TRIO Publishing 2017).*

Územie Slovenska, v dobovom kontexte *dlhého* 19. storočia tvoriace súčasť Habsburskej monarchie, resp. Rakúsko-Uhorska predstavuje teritóriom s mimoriadne pozoruhodnou architektonickou tvorbou a bohatou škálou kozmopolitne pôsobiacich architektov a staviteľov. Do tejto mozaiky patrí aj dielo niekoľko generácií bratislavských architektov, staviteľov a stavebných podnikateľov Feiglerovcov. Preto voľba predstaviť architektúru 19. storočia i jej výnimočných tvorcov prostredníctvom príbehu tejto rodiny a ich architektonickej i stavebnej činnosti na širšom teritóriu medzi Bratislavou a Ostrihomom nie je vecou náhodnou, ale premyslene hľadajúcou spoločné kultúrno-historické a architektonicko-umelecké kontexty. Ich architektonické dielo premosťuje impozantne dlhú epochu – počnúc barokovým klasicizmom až k obzorom moderny a šírkou tvorivého záberu či citlivou reflexiou aktuálneho diania na dobovej európskej i uhorskej architektonickej scéne výrazne prekračuje i horizont regiónu.

Výstava, realizovaná Múzeom mesta Bratislavy v priestoroch Starej radnice v Bratislave a koncipovaná naprieč tvorivým i osobnostným spektrom niekoľkých generácií členov rodiny Feiglerovcov je výsledkom dlhodobého bádania jej autorov a kurátorov, prof. Ing. arch. Jany Pohaničovej, PhD. a Mgr. Petra Budaya, PhD. Predstavuje zároveň tvorivý výstup výskumu, podporený grantom VEGA č. 1/0444/17: Tradícia a inovácia v architektúre ako fenomén dlhého storočia (vedúca projektu Jana Pohaničová pôsobí na Slovenskej technickej univerzite v Bratislave na Fakulte architektúry) a KEGA č. 003STU-4/2016 (Zaľudnená história: sto rokov modernej architektúry na Slovensku, vedúci projektu: Matúš Dulla, riešiteľka projektu Jana Pohaničová pôsobí na Slovenskej technickej univerzite v Bratislave na Fakulte architektúry).

Výstavný projekt Storočie Feiglerovcov / Feiglers Century je zároveň produktom medzinárodnej kooperácie vzdelávacích a pamäťových inštitúcií na Slovensku i v Maďarsku. Tvorivo nadväzuje a podstatným spôsobom rozširuje tému, predstavenú v decembri 2016 v Ostrihome (projekt podporený z verejných zdrojov Fondom na podporu umenia č. 16-510-03829).

Prostredníctvom archívnych materiálov a zbierkových predmetov z rodinnej pozostalosti Feiglerovcov – mnohé z nich sú na verejnosti vystavené po prvý krát, - spolu s vyobrazeniami feiglerovských stavieb v rámci umeleckých diel zo zbierok Múzea mesta Bratislavy, Archívu mesta Bratislavy, Galérie mesta Bratislavy a Slovenskej národnej galérie s rozsiahlym slovensko-anglickým textovým a obrazovým sprievodom sa pred návštevníkmi výstavy odvíja nielen životný či tvorivý profil tejto činorodej rodiny, ale aj samotný príbeh architektúry *dlhého* storočia v doteraz málo prezentovaných súvislostiach.